stanford-oval/wikipedia huggingface dataset:
อุทยานแห่งชาติเขาน้ำค้าง
ลักษณะภูมิประเทศ

ประกอบด้วยเทือกเขาสลับซับซ้อนเป็นแนวยาวไปตลอดจนถึงพรมแดนประเทศมาเลเซีย ประกอบด้วยยอดเขาที่สำคัญ คือ ควนสยา ควนเขาไหม้ โดยมียอดเขาน้ำค้างเป็นยอดเขาที่สูงที่สุดประมาณ 648 เมตรจากระดับน้ำทะเล เป็นแหล่งต้นน้ำลำธาร หลายสาย เช่น คลองนาทวี คลองทับช้าง คลองทรายขาว เป็นต้น ดินจะมีลักษณะเป็นดินร่วน ดินเหนียว หรือดินเหนียวปนทราย ส่วนลักษณะหินเป็นพวกหินปูนและหินแกรนิตเป็นส่วนใหญ่
ลักษณะภูมิอากาศ

สภาพภูมิอากาศได้รับอิทธิพลจากลมมรสุมตะวันออกเฉียงเหนือ และลมมรสุมตะวันตกเฉียงใต้ จึงทำให้ฝนตกชุก พื้นที่ป่าอุทยานแห่งชาติเขาน้ำค้าง เป็นป่าผืนใหญ่ติดต่อกันและที่สำคัญตั้งอยู่ในเขตโซนร้อน ลักษณะลมฟ้าอากาศทั่วไปจึงเป็นแบบมรสุมเมืองร้อนและได้รับมรสุมทั้งปี โดยได้รับอิทธิพลจากลมมรสุมตะวันออกเฉียงเหนือและลมมรสุมตะวันตกเฉียงใต้ จึงทำให้มีฝนตกชุกและมีลักษณะลมฟ้าอากาศคล้ายคลึงกันเกือบตลอดปี ซึ่งมีฤดูฝนอันยาวนานและฝนตกกระจายตลอดทั้งปี ฤดูฝนอยู่ในระหว่างเดือนพฤษภาคม – มกราคม และฤดูร้อน ระหว่างเดือน กุมภาพันธ์ - เมษายน
ทรัพยากรป่าไม้

พื้นที่ป่าส่วนใหญ่จะเป็นป่าดงดิบชื้น มีพันธุ์ไม้ขึ้นอยู่หนาแน่นอุดมสมบูรณ์ ไม้มีค่าทางเศรษฐกิจ ได้แก่ ไม้หลุมพอ ตะเคียน กะบากดำยาง จำปา สยาแดง ไข่เขียว เปรียง ขานาง แต้ม มังคะ พิกุลป่า มะม่วงป่า เป็นต้น และมีไม้พื้นล่างได้แก่ หมากชนิดต่างๆ หวาย ไผ่ ระกำ กล้วยไม้ เฟิร์น มอสส์ เป็นต้น
ทรัพยากรสัตว์ป่า

สัตว์ป่าที่พบเห็นได้แก่ หมูป่า หมี เก้ง เลียงผา ลิงหางสั้น ชะนี สมเสร็จ เสือดำ กระจง อีเห็น เต่า และนกนานาชนิด เช่น นกเงือก นกหว้า ไก่ฟ้า ไก่ป่า นกกระทาดงแข้งเขียว นกยูง นกขุนทอง นกกางเขน เป็นต้น
จุดเด่นที่น่าสนใจ

น้ำตกโตนลาด มีลักษณะเป็นพื้นลาดระยะยาวสวยงาม มีน้ำไหลตลอดปี บนพื้นหินมีตะไคร่น้ำสีเขียวขึ้นอยู่ เต็มทั่วพื้นที่ เป็นน้ำตกที่ยังไม่มีนักท่องเที่ยวไปใช้บริการมากนักสภาพจึงยังคงเป็นธรรมชาติ อยู่ห่างจากหมู่บ้านนาปรัง ประมาณ 5 กิโลเมตร กิจกรรม : - เที่ยวน้ำตก
น้ำตกโตนดาดฟ้า
มีลักษณะเป็นน้ำตกสูงเหมือนดาดฟ้า มีหินยื่นเหมือนหลังคาสูงประมาณ 20 เมตร น้ำไหลแรง สองข้างทางเต็มไปด้วยตะไคร่น้ำ มีบรรยากาศธรรมชาติที่ร่มรื่นสวยงาม ป่าที่อุดมสมบูรณ์ ตามทางเดินจะได้ยินเสียงนกและชะนีร้องอยู่เป็นระยะ กิจกรรม : - เที่ยวน้ำตก
วังหลวงพรม
มีลักษณะเป็นน้ำตกเล็ก ๆ เตี้ย ๆ มีหินใหญ่อยู่ตรงกลาง ทำให้ลักษณะน้ำตกแยกเป็น 2 สายเล็ก ด้านล่างเป็นแอ่งน้ำหรือวังน้ำ ที่ใหญ่และลึก เต็มไปด้วยสัตว์น้ำ โดยเฉพาะปลาจะมีขนาดใหญ่ ทั้งนี้เพราะยังไม่มีผู้ใดมารบกวน 
กิจกรรม : - เที่ยวน้ำตก
เมืองลูกหนึ่ง
อยู่บริเวณใกล้ยอดเขาน้ำค้าง มีก้อนหินโต ลักษณะคล้ายกำแพงเมืองโบราณ ซากหินคล้ายมีเมืองใหญ่เมืองหนึ่ง กิจกรรม : - เที่ยวถ้ำ/ธรณีวิทยา
น้ำตกโตนไม้ปีก
สายน้ำตกลงมาจากหน้าผาสูงโดยมีไม้ปักอยู่ตรงกลาง จนเป็นที่มาของชื่อน้ำตก น้ำตกโตนไม้ปีก ตั้งอยู่กลางป่าลึก ต้องใช้เวลาเดิน 1 วัน การเข้าไปท่องเที่ยวต้องติดต่อเจ้าหน้าที่เพื่อช่วยในการนำทางก่อน สามารถติดต่อได้ที่ที่ทำการอุทยานแห่งชาติ กิจกรรม : - เที่ยวน้ำตก - เดินป่าระยะไกล
น้ำตกพรุชิง
อยู่ห่างจากที่ทำการอุทยานแห่งชาติ 4 กิโลเมตร เป็นน้ำตกที่สูงที่สุดในอุทยานฯ สายน้ำตกลงมาจากหน้าผาสูง การเดินทางสู่น้ำตกต้องไปตามเส้นทางเดินป่า โดยต้องติดต่อขอเจ้าหน้าที่ช่วยนำทาง กิจกรรม : - เดินป่าระยะไกล - เที่ยวน้ำตก
ค่ายพักโจรจีนคอมมิวนิสต์ กรมที่ 8 (อุโมงค์)
อุโมงค์ประวัติศาสตร์เขาน้ำค้าง หรือหมู่บ้านปิยมิตร 5 อยู่บริเวณเขาน้ำค้าง หมู่ที่ 1 ตำบลคลองกวาง ห่างจากที่ทำการอุทยานฯ ประมาณ 4 กิโลเมตร 
ถนนเป็นทางลาดยางเดินทางสะดวก สองข้างทางเป็นป่าที่ยังสมบูรณ์ เป็นฐานที่มั่นหรือฐานปฏิบัติการใหญ่ที่สุดของโจรจีนคอมมิวนิสต์ในแถบนี้ มีลักษณะเป็นถ้ำหรืออุโมงค์ธรรมชาติที่ใหญ่ และมีความวิจิตรพิสดารของธรรมชาติ เป็นแหล่งสะสมอาวุธยุทโธปกรณ์และเสบียงอาหารที่สำคัญ และทางทิศตะวันออกของอุโมงค์ มีน้ำตกพรุชิงที่สวยงามด้วยด้านหน้าก่อนเดินเข้าไปชมภายในอุโมงค์จะมีนิทรรศการแสดงประวัติความเป็นมา ข้อมูล และภาพถ่ายให้ได้ชมกัน บริเวณอุโมงค์ในอดีตเป็นหมู่บ้านคอมมิวนิสต์ หลังจากการสู้รบกับฝ่ายรัฐบาลเกือบ 40 ปี พรรคคอมมิวนิสต์ได้ประกาศยุติการสู้ เข้าร่วมเป็นผู้ร่วมพัฒนาชาติไทยเมื่อปี พ.ศ. 2530 อุโมงค์นี้เป็นอุโมงค์ดินเหนียวมีขนาดใหญ่และยาวที่สุดในประเทศไทย ขุดด้วยกำลังคนใช้เวลาประมาณ 2 ปี ภายในแบ่งเป็น 3 ช่องทาง ลึก 3 ชั้น มีมีช่องทางเข้า-ออก 16 ช่อง มีบันไดเชื่อมระหว่างชั้น ความยาวคดเคี้ยวขึ้นลงภายในอุโมงค์ยาว 1 กิโลเมตร ภายในอุโมงค์แบ่งเป็นห้อง ๆ เช่น ห้องประชุม ห้องพยาบาล ห้องวิทยุ ห้องครัว สนามซ้อมยิงปืน เป็นต้น และยังมียาสมุนไพรจำหน่าย เสียค่าเข้าชมคนละ 20 บาท
สถานที่ติดต่อและการเดินทาง

อุทยานแห่งชาติเขาน้ำค้างสำนักงานป่าไม้จังหวัดสงขลา อำเภอเมืองสงขลา จังหวัดสงขลา การเดินทางรถยนต์สามารถเข้าถึงที่ทำการอุทยานแห่งชาติเขาน้ำค้างได้ 2 เส้นทาง จากอำเภอนาทวี จังหวัดสงขลา ตามทางหลวงจังหวัดหมายเลข 4113 (นาทวี-บ้านประกอบ) ถึงบ้านสะท้อนจะมีทางแยกขวาตามเส้นทางบ้านสะท้อน-สะเดา ไปอีก 19 กิโลเมตร ถึงที่ทำการอุทยานแห่งชาติ รวมระยะทาง 27 กิโลเมตร จากอำเภอสะเดา จังหวัดสงขลา ไปตามทางหลวงจังหวัดหมายเลข 4243 ผ่านบ้านม่วง ตำบลสำนักแต้ว บ้านเกาะหมี ถึงอุทยานแห่งชาติ ระยะทาง 27 กิโลเมตร เส้นทางด้านนี้ต้องขึ้นเขาบางช่วง
แหล่งข้อมูลอื่น

สื่อกลางการท่องเที่ยวไทย[ลิงก์เสีย]
| ด ค กอุทยานแห่งชาติในประเทศไทย |
| --- | --- | --- |
| ภาคเหนือ |  ขุนขาน  ขุนแจ  ขุนน่าน  ขุนพะวอ  ขุนสถาน  เขลางค์บรรพต  เขาค้อ  คลองลาน  คลองวังเจ้า  แควน้อย  แจ้ซ้อน  ผาแดง  ดอยขุนตาล  ดอยจง  ดอยผากลอง  ดอยผ้าห่มปก  ดอยภูคา  ดอยภูนาง  ดอยเวียงผา  ดอยสอยมาลัย  ดอยสุเทพ-ปุย  ดอยหลวง  ดอยอินทนนท์  ต้นสักใหญ่  ตากสินมหาราช  ตาดหมอก  ถ้ำปลา–น้ำตกผาเสื่อ  ถ้ำผาไท  ถ้ำสะเกิน  ถ้ำหลวง-ขุนน้ำนางนอน  ทุ่งแสลงหลวง  นันทบุรี  น้ำตกชาติตระการ  น้ำตกบัวตอง–น้ำพุเจ็ดสี  น้ำตกพาเจริญ  น้ำตกแม่สุรินทร์  น้ำหนาว  ภูชี้ฟ้า  ภูซาง  ภูสอยดาว  ภูหินร่องกล้า  แม่เงา  แม่จริม  แม่ตะไคร้  แม่โถ  แม่ปิง  แม่ปืม  แม่เมย  แม่ยม  แม่วงก์  แม่วะ  แม่วาง  แม่สะเรียง  รามคำแหง  ลานสาง  ลำน้ำกก  ลำน้ำน่าน  เวียงโกศัย  ศรีน่าน  ศรีลานนา  ศรีสัชนาลัย  สาละวิน  ห้วยน้ำดัง  ออบขาน  ออบหลวง  |  |
| ภาคตะวันออกเฉียงเหนือ |  แก่งตะนะ  เขาพระวิหาร  เขาใหญ่  ตาดโตน  ตาพระยา  ทับลาน  ไทรทอง  นายูง-น้ำโสม  น้ำพอง  ป่าหินงาม  ผาแต้ม  ภูกระดึง  ภูเก้า-ภูพานคำ  ภูจองนายอย  ภูเรือ  ภูแลนคา  ภูเวียง  ภูผาเทิบ  ภูผาม่าน  ภูผายล  ภูผาเหล็ก  ภูพาน  ภูลังกา  ภูสระดอกบัว  ภูสวนทราย  ภูหินจอมธาตุ–ภูพระบาท  |  |
| ภาคกลาง |  น้ำตกเจ็ดสาวน้อย  น้ำตกสามหลั่น  พุเตย  |  |
| ภาคตะวันออก |  เขาคิชฌกูฏ  เขาชะเมา-เขาวง  เขาสิบห้าชั้น  เขาแหลมหญ้า-หมู่เกาะเสม็ด  น้ำตกคลองแก้ว  น้ำตกพลิ้ว  ปางสีดา  หมู่เกาะช้าง  |  |
| ภาคตะวันตก |  กุยบุรี  แก่งกระจาน  เขาสามร้อยยอด  เขาแหลม  เขื่อนศรีนครินทร์  เฉลิมพระเกียรติไทยประจัน  เฉลิมรัตนโกสินทร์  ทองผาภูมิ  ไทรโยค  น้ำตกห้วยยาง  ลำคลองงู  หาดวนกร  เอราวัณ  |  |
| ภาคใต้ |  แก่งกรุง  เขานัน  เขาน้ำค้าง  เขาปู่-เขาย่า  เขาพนมเบญจา  เขาลำปี-หาดท้ายเหมือง  เขาสก  เขาหลวง  เขาหลัก-ลำรู่  คลองพนม  ตะรุเตา  ใต้ร่มเย็น  ทะเลบัน  ธารเสด็จ-เกาะพะงัน  ธารโบกขรณี  น้ำตกซีโป  น้ำตกทรายขาว  น้ำตกโยง  น้ำตกสี่ขีด  น้ำตกหงาว  บางลาง  บูโด-สุไหงปาดี  ลำน้ำกระบุรี  ศรีพังงา  สันกาลาคีรี  สิรินาถ  หมู่เกาะเภตรา  หมู่เกาะชุมพร  หมู่เกาะระนอง  หมู่เกาะลันตา  หมู่เกาะสิมิลัน  หมู่เกาะสุรินทร์  หมู่เกาะอ่างทอง  หาดขนอม-หมู่เกาะทะเลใต้  หาดเจ้าไหม  หาดนพรัตน์ธารา-หมู่เกาะพีพี  แหลมสน  อ่าวพังงา  อ่าวมะนาว-เขาตันหยง  อ่าวสยาม  |  |
 ระดับประเทศ อุทยานประวัติศาสตร์ เขตรักษาพันธุ์สัตว์ป่า เขตห้ามล่าสัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย
เมืองงา

| เมืองงา ເມືອງງາ |
| --- | --- |
เมือง
ประเทศ:  ลาว
จังหวัด: แขวงอุดมไซ
ประชากร (2015)
 • ทั้งหมด: 30,938 คน
เขตเวลา: UTC+7 (UTC + 7)
เมืองงา เป็นเมือง (เทียบเท่ากับอำเภอของประเทศไทย) ในแขวงอุดมไซ ทางภาคตะวันตกเฉียงเหนือของประเทศ
เปี่ยมวิไล เล่าเปี่ยม

เรือตรีหญิง เปี่ยมวิไล เล่าเปี่ยม (ชื่อเล่น: แสบ; เกิด: 20 ตุลาคม พ.ศ. 2526 ที่อำเภอคลองลาน จังหวัดกำแพงเพชร) เป็นนักมวยสากลสมัครเล่นหญิงทีมชาติไทย เป็นนักมวยหญิงรายแรกของไทยที่สร้างประวัติศาสตร์ได้เข้าแข่งขันในกีฬาโอลิมปิก
เป็นเจ้าของเหรียญทองซีเกมส์ 4 สมัย ตั้งแต่ซีเกมส์ 2007 ที่จังหวัดนครราชสีมา, ซีเกมส์ 2009 ที่นครหลวงเวียงจันทน์, ซีเกมส์ 2011 ที่ประเทศอินโดนีเซีย, ซีเกมส์ 2013 ที่ประเทศพม่า
รวมถึงเหรียญทองเอเชียนอินดอร์เกมส์ 2009 ที่ประเทศเวียดนาม และเหรียญทองชิงแชมป์เอเชีย 2015 ที่ประเทศจีน
ได้เข้าแข่งขันโอลิมปิกในโอลิมปิก 2016 ที่นครรีโอเดจาเนโร ประเทศบราซิล  ด้วยการเอาชนะซันดรา ดราบิก นักมวยชาวโปแลนด์ไป 2-1 เสียง ในการแข่งขันรอบ 8 คนสุดท้าย รายการมวยหญิงชิงแชมป์โลก 2016 ที่กรุงอัสตานา ประเทศคาซัคสถาน ในปลายเดือนพฤษภาคม ปีเดียวกัน
ในกีฬาโอลิมปิก 2016 เปี่ยมวิไลชกเป็นคนสุดท้ายของทีมมวยสากลสมัครเล่นทีมชาติไทย โดยชกในรุ่นฟลายเวต (ไม่เกิน 51 กิโลกรัม) ได้ผ่านในรอบแรกจากการจับสลาก ในรอบที่สองหรือรอบ 8 คนสุดท้าย หากสามารถเอาชนะได้ในรอบนี้ได้จะคว้าเหรียญทองแดงเป็นอย่างน้อย แต่เปี่ยมวิไลที่ขึ้นชกในมุมแดงเป็นฝ่ายแพ้ต่อบิกโตเรีย บาเลนเซีย นักมวยชาวโคลอมเบียไปอย่างเอกฉันท์ 0-3 เสียง ด้วยคะแนน 37-39, 37-39 และ 36-40 ซึ่งทำให้สมาคมมวยสากลสมัครเล่นแห่งประเทศไทยเป็นครั้งแรกในรอบ 40 ปี ที่ไม่ได้เหรียญรางวัลใด ๆ จากการแข่งขันโอลิมปิกเลย นับตั้งแต่ได้เหรียญแรกเป็นเหรียญทองแดงจากพเยาว์ พูนธรัตน์ ในโอลิมปิก 1976 ที่เมืองมอนทรีออล ประเทศแคนาดา
นอกจากนี้แล้ว เปี่ยมวิไลยังรับราชการในกองทัพเรือ สังกัดกรมสวัสดิการทหารเรือ เป็นอาสาสมัครทหารพรานหญิง (อส.ทพ.หญิง) ปัจจุบันมียศทางทหารเรือเป็น "เรือตรีหญิง"
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แขวงตลาดยอด

| แขวงตลาดยอด |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Talat Yot
ถนนตะนาว
แผนที่เขตพระนคร เน้นแขวงตลาดยอด
ประเทศ:  ไทย
เขตปกครองพิเศษ: กรุงเทพมหานคร
เขต: พระนคร
พื้นที่
 • ทั้งหมด: 0.193 ตร.กม. (0.075 ตร.ไมล์)
ประชากร (2566)
 • ทั้งหมด: 1,904 คน
 • ความหนาแน่น: 9,865.29 คน/ตร.กม. (25,551.0 คน/ตร.ไมล์)
รหัสไปรษณีย์: 10200
รหัสภูมิศาสตร์: 100108
 ส่วนหนึ่งของสารานุกรมประเทศไทย
ตลาดยอด เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตการค้าและที่อยู่อาศัย
ที่ตั้งและอาณาเขต

แขวงตลาดยอดตั้งอยู่ทางทิศเหนือของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงบ้านพานถม มีคลองรอบกรุงเป็นเส้นแบ่งเขต
ทิศตะวันออก ติดต่อกับแขวงบวรนิเวศ มีเกาะกลางระหว่างถนนสิบสามห้างกับถนนบวรนิเวศน์ และถนนตะนาวเป็นเส้นแบ่งเขต
ทิศใต้ ติดต่อกับแขวงบวรนิเวศและแขวงพระบรมมหาราชวัง มีถนนราชดำเนินกลางและคลองคูเมืองเดิมเป็นเส้นแบ่งเขต
ทิศตะวันตก ติดต่อกับแขวงชนะสงคราม มีถนนจักรพงษ์และถนนสามเสนเป็นเส้นแบ่งเขต
โกฐเขมา

| โกฐเขมา |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Asterales
วงศ์:: Asteraceae
สกุล:: Atractylodes
สปีชีส์:: A.  lancea
ชื่อทวินาม
Atractylodes lancea Thunb.

โกฐเขมา [โกด-ขะ-เหฺมา] (ชื่อวิทยาศาสตร์: Atractylodes lancea ในวงศ์ Compositae) เป็นไม้ล้มลุกอายุหลายปี มีขนคล้ายใยแมงมุมเล็กน้อยหรือไม่มี ใบเดี่ยว บางเหมือนกระดาษ ไม่มีขน ดอกช่อ สีขาว ผลแห้ง เมล็ดล่อน พบในจีน ญี่ปุ่น เกาหลี และรัสเซีย นิยมปลูกในจีน เหง้าของพืชนี้ตากแดดให้แห้ง เป็นก้อนมีปุ่มปม สีน้ำตาลอมเทา เนื้อในมีแต้มสีแสดของชันน้ำมันอยู่ประปราย เมื่อนำไปดองจะให้ยาดองสีเหลือง ใช้เป็นยาบำรุงให้เจริญอาหาร ตำรายาจีนใช้ผสมในตัวยาหลายขนาน โดยเฉพาะที่เกี่ยวกับระบบย่อยอาหาร
โคดัก

| โคดัก |
| --- | --- |
ตัวละครใน ซีรีส์ โปเกมอน
เกมครั้งแรก: โปเกมอน เรด และ บลู (1996)
ออกแบบโดย: เค็ง ซูงิโมริ (finalized)
ให้เสียงโดย: ริกาโกะ ไอกาวะ
ข้อมูลตัวละครในเรื่อง
เผ่าพันธุ์: โปเกมอน
ประเภท: น้ำ
โคดัก (ญี่ปุ่น: コダック; โรมาจิ: Kodakku; ทับศัพท์: Koduck) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ
แขวงตลาดพลู

| แขวงตลาดพลู |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Talat Phlu
แยกตลาดพลูยามเช้า
แผนที่เขตธนบุรี เน้นแขวงตลาดพลู
ประเทศ:  ไทย
เขตปกครองพิเศษ: กรุงเทพมหานคร
เขต: ธนบุรี
พื้นที่
 • ทั้งหมด: 1.823 ตร.กม. (0.704 ตร.ไมล์)
ประชากร (2566)
 • ทั้งหมด: 15,221 คน
 • ความหนาแน่น: 8,349.42 คน/ตร.กม. (21,624.9 คน/ตร.ไมล์)
รหัสไปรษณีย์: 10600
รหัสภูมิศาสตร์: 101505
 ส่วนหนึ่งของสารานุกรมประเทศไทย
ตลาดพลู เป็นแขวงหนึ่งในพื้นที่เขตธนบุรี กรุงเทพมหานคร
ที่ตั้งและอาณาเขต

แขวงตลาดพลูตั้งอยู่ทางทิศตะวันตกของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับและแขวงวัดท่าพระ (เขตบางกอกใหญ่) มีคลองบางกอกใหญ่เป็นเส้นแบ่งเขต
ทิศตะวันออก ติดต่อกับแขวงบางยี่เรือ (เขตธนบุรี) มีคลองบางน้ำชนเป็นเส้นแบ่งเขต
ทิศใต้ ติดต่อกับแขวงบุคคโล แขวงดาวคะนอง (เขตธนบุรี) และแขวงบางค้อ (เขตจอมทอง) มีถนนราชพฤกษ์ คลองบางสะแก คลองแยกบางสะแก 13 และคลองวัดใหม่ยายนุ้ย 1 (คลองศาลเจ้าต้นโพธิ์) เป็นเส้นแบ่งเขต
ทิศตะวันตก ติดต่อกับแขวงบางค้อ (เขตจอมทอง) และแขวงปากน้ำภาษีเจริญ (เขตภาษีเจริญ) มีคลองด่านเป็นเส้นแบ่งเขต
ดูเพิ่ม

ตลาดพลู
รายชื่อตำแหน่งเอิร์ลของหมู่เกาะอังกฤษ
เอิร์ลในอังกฤษก่อน ค.ศ. 1066

| ตำแหน่ง | วันก่อตั้ง | สกุล | สถานะปัจจุบัน | หมายเหตุ |
| --- | --- | --- | --- | --- |
| เอิร์ลแห่งเค้นท์ | ค.ศ. 1020 | กอดวินสัน | ยกเลิก ค.ศ. 1066 | ก่อตั้งครั้งที่ 1; ครั้งต่อมา ค.ศ. 1067, 1141, 1227, 1321, 1360, 1461, 1465, 1866 |
| เอิร์ลแห่งแฮรฟอร์ด | ค.ศ. 1043 | กอดวินสัน | ถูกยึด ค.ศ. 1051 | ก่อตั้งครั้งที่ 1; ครั้งต่อมา ค.ศ. 1052, 1058, 1067, 1141, 1199 |
| เอิร์ลแห่งแฮรฟอร์ด | ค.ศ. 1052 | เดอ แมนทีส | ยกเลิก ค.ศ. 1057 | ก่อตั้งครั้งที่ 2; ครั้งต่อมา ค.ศ. 1058, 1067, 1141, 1189 |
| เอิร์ลแห่งแฮรฟอร์ด | ค.ศ. 1058 | กอดวินสัน | ยกเลิก ค.ศ. 1066 | ก่อตั้งครั้งที่ 3; ครั้งต่อมา ค.ศ. 1067, 1141, 1189 |
เอิร์ลในไอร์แลนด์ ค.ศ. 1205–ค.ศ. 1831

| เอิร์ลแห่งแบนทรี | ค.ศ. 1816 | Hedges-White | ยกเลิก ค.ศ. 1891 |   |
| เอิร์ลแห่งเบลสซิงทัน | ค.ศ. 1816 | Gardiner | ยกเลิก ค.ศ. 1829 |   |
| เอิร์ลแห่งเชฟฟิลด์ | ค.ศ. 1816 | Holroyd | ยกเลิก ค.ศ. 1909 |   |
| เอิร์ลแห่งดันเรเวนและเมานท์เอิร์ล | ค.ศ. 1822 | วินแดม-Quin | ยังคงใช้อยู่ |   |
| เอิร์ลแห่งคิลมอรีย์ | ค.ศ. 1822 | Needham | ยังคงใช้อยู่ |   |
| เอิร์ลแห่งลิสโทเวล | ค.ศ. 1822 | Hare | ยังคงใช้อยู่ |   |
| เอิร์ลแห่งนอร์บรี | ค.ศ. 1827 | Toler | ยังคงใช้อยู่ |   |
| เอิร์ลแห่งแรนเฟอร์ลี | ค.ศ. 1831 | Knox | ยังคงใช้อยู่ |   |
ดูเพิ่ม

บรรดาศักดิ์อังกฤษ
โคด

โคด หรือ โค้ด (code) อาจหมายถึง
รหัส
รหัสต้นทาง
แวร์เฮาส์ (ไนต์คลับ)

แวร์เฮาส์ หรือ เฮาส์ เป็นไนต์คลับ จัดตั้งขึ้นที่เมืองชิคาโก สหรัฐอเมริกา ในปี 1977 ผู้อำนวยการโดย โรเบิร์ต วิลเลียมส์ และเป็นคลับที่แรกที่มีการกำเนิดดนตรีเฮาส์ที่ไนต์คลับแห่งนี้ โดยมี ดีเจ แฟรงกี นักเคิลส์ มาเล่นเพลงที่ไนต์คลับแห่งนี้เป็นคนแรก และเป็นผู้พัฒนาดนตรีเฮาส์มาตลอดในทศวรรษ 1980
แหล่งข้อมูลอื่น

http://www.ministryofsound.com/club/
แคลร์ บอล

แคลร์ เอ็ม. "บัซซ์" บอล จูเนียร์. หรือที่รู้จักกันในชื่อ แคลร์ บอล (เกิดเมื่อวันที่ 4 ตุลาคม ค.ศ. 1941 ที่เมืองเอเธนส์ รัฐโอไฮโอ – เสียชีวิตเมื่อวันที่ 7 เมษายน ค.ศ. 2019 ที่เมืองโคลัมบัส รัฐโอไฮโอ) เป็นนักการเมืองจากสหรัฐอเมริกา สังกัดพรรคริพับลิกัน ซึ่งเป็นสมาชิกสภาผู้แทนราษฎรรัฐโอไฮโอ เขตที่ 91 ตั้งแต่วันที่ 3 มกราคม ค.ศ. 1973 จนถึงวันที่ 31 ธันวาคม ค.ศ. 1982
เปี่ยม บุณยะโชติ

ร้อยตำรวจเอก เปี่ยม บุณยะโชติ เป็นอดีตหัวหน้าพรรคธรรมาธิปัตย์ อดีตสมาชิกสภาผู้แทนราษฎรจังหวัดนครศรีธรรมราช 3 สมัย เป็นอดีตเลขานุการรัฐมนตรีว่าการกระทรวงมหาดไทย และเป็นอดีตเลขานุการส่วนตัวของจอมพล ป.พิบูลสงคราม
ประวัติ

ร.ต.อ.เปี่ยม เป็นนักการเมืองชาวนครศรีธรรมราช เคยได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราชครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 ซึ่งในขณะนั้นยังไม่มีพรรคการเมือง และเขาก็ว่างเว้นทางการเมืองในการเลือกตั้งอีก 3 ครั้งต่อมา จนกระทั่งในการเลือกตั้งเพิ่มเติมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 ซึ่งเป็นการเลือกตั้งเพิ่มเติมจำนวน 21 ที่นั่ง จากสภาผู้แทนราษฎรไทย ชุดที่ 5 เขาได้รับเลือกตั้งในพื้นที่เดิม
ร.ต.อ.เปี่ยม ได้ยื่นจดทะเบียนก่อตั้งพรรคธรรมาธิปัตย์ ต่อปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 7 ธันวาคม พ.ศ. 2498 และดำรงตำแหน่งหัวหน้าพรรค  ซึ่งนำทีมสมาชิกลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ซึ่งพรรคธรรมาธิปัตย์ได้รับเลือกตั้งจำนวน 9 ที่นั่ง และเขาก็ได้รับเลือกตั้งในครั้งนั้นด้วย
ร.ต.อ.เปี่ยม ได้ร่วมเป็นกรรมการในชุดก่อตั้งพรรคสังคมชาตินิยม ในปี พ.ศ. 2518
ร.ต.อ.เปี่ยม เป็นนักโหราศาสตร์ มีผลงานตำราด้านโหาราศาสตร์จำนวนมาก เช่น คัมภีร์ฤกษ์ กุญแจโหราศาสตร์ เรื่องของดาวจร เล่ม 1-เล่ม 5 ประมวลหลักโหราศาสตร์ กับมูลเหตุของศาสตร์และพิธีกรรม เล่ม 1-2 เป็นต้น
เครื่องราชอิสริยาภรณ์

พ.ศ. 2497 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2496 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
เอชไอพี 13044 บี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพวาดจินตนาการของดาวเอชไอพี 13044 บี
ดาวฤกษ์แม่
| ดาวฤกษ์ | ดาวฤกษ์ | เอชไอพี 13044 |
| กลุ่มดาว | กลุ่มดาว | กลุ่มดาวเตาหลอม |
| ไรต์แอสเซนชัน | (α) | 02h 47m 37.4423s |
| เดคลิเนชัน | (δ) | -36° 06′ 27.051″ |
| ความส่องสว่างปรากฏ | (mV) | 9.94 |
| ระยะห่าง | ระยะห่าง | 2286 ± 65 ly (701 ± 20 pc) |
| ชนิดสเปกตรัม | ชนิดสเปกตรัม | F2 |
| มวล | (m) | 0.8 ± 0.1 M☉ |
| รัศมี | (r) | 6.7 ± 0.3 R☉ |
| อุณหภูมิ | (T) | 6025 ± 63 K |
| ความเป็นโลหะ | [Fe/H] | -2.09 ± 0.26 |
| อายุ |  | >9 พันล้านปี |
องค์ประกอบวงโคจร
| กึ่งแกนเอก | (a) | 0.116 ± 0.001 AU |
| ความเยื้องศูนย์กลาง | (e) | 0.25 ± 0.05 |
| คาบการโคจร | (P) | 16.2 ± 0.3 d |
| มุมของจุดใกล้ที่สุด | (ω) | 219.8 ± 1.8° |
ลักษณะทางกายภาพ
| มวลอย่างต่ำ | (m sin i) | 1.25 ± 0.05 MJ |
ข้อมูลการค้นพบ
| ค้นพบเมื่อ | ค้นพบเมื่อ | November 2010 |
| ค้นพบโดย | ค้นพบโดย | Johny Setiawan et al. |
| วิธีตรวจจับ | วิธีตรวจจับ | Radial velocity |
| สถานะการค้นพบ | สถานะการค้นพบ | Published |
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
เอชไอพี 13044 บี เป็นดาวพฤหัสบดีที่เหมือนกับดาวเคราะห์นอกระบบ โคจรเดิมและขาดแคลนโลหะรอบดาวยักษ์แดง เอชไอพี 13044 ซึ่งอยู่ห่างจากโลกประมาณ 2,000 ปีแสง อยู่ในกลุ่มดาวเตาหลอม ประกาศการค้นพบเมื่อ18 พฤศจิกายน ค.ศ. 2010 หลังจากที่สังเกตการใช้ FEROS Spectrograph ที่หอดูดาวลาซิลลา ตามทฤษฎีการวิวัฒนาการของ เอชไอพี 13044 ถูกก่อตัวขึ้นในดาราจักรอื่นๆ และกลายเป็นส่วนหนึ่งของทางช้างเผือกเมื่อดาราจักรแม่ของดาวฤกษ์ถูกดูดกลืนโดยตัวดาราจักรเองระหว่างหกและเก้าพันล้านปีที่ผ่านมา เศษของดาราจักรขึ้นรูปกระแสเฮลมิ ดาวเคราะห์ดวงนี้โคจรมีความผิดปกติของมากที่อาจจะมาจากแรงโน้มถ่วงไม่เสถียร เกี่ยวข้องกับการเปลี่ยนแปลงของดาวเอชไอพี 13044 เข้าสู่ระยะดาวยักษ์แดงของอายุขัย ในช่วงเวลาของการค้นพบ เอชไอพี 13044 บี โคจรสิ่งที่ตั้งข้อสังเกตว่าดาวที่เก่าแก่ที่สุดและมากที่สุดขาดแคลนโลหะยังไม่พบ
แขวงดุสิต

| แขวงดุสิต |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Dusit
พระที่นั่งอนันตสมาคม ภายในพระราชวังดุสิต
แผนที่เขตดุสิต เน้นแขวงดุสิต
ประเทศ:  ไทย
เขตปกครองพิเศษ: กรุงเทพมหานคร
เขต: ดุสิต
พื้นที่
 • ทั้งหมด: 2.233 ตร.กม. (0.862 ตร.ไมล์)
ประชากร (2566)
 • ทั้งหมด: 9,792 คน
 • ความหนาแน่น: 4,385.13 คน/ตร.กม. (11,357.4 คน/ตร.ไมล์)
รหัสไปรษณีย์: 10300
รหัสภูมิศาสตร์: 100201
 ส่วนหนึ่งของสารานุกรมประเทศไทย
ดุสิต เป็นแขวงหนึ่งในพื้นที่เขตดุสิต กรุงเทพมหานคร สภาพพื้นที่ส่วนใหญ่เป็นเขตพระราชฐานและสถานที่ราชการ ตั้งชื่อตามพระราชวังในพื้นที่
ที่ตั้งและอาณาเขต

แขวงดุสิตตั้งอยู่ทางทิศใต้ของเขตดุสิต มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงถนนนครไชยศรี (เขตดุสิต) มีคลองสามเสนเป็นเส้นแบ่งเขต
ทิศตะวันออก ติดต่อกับแขวงสวนจิตรลดา (เขตดุสิต) มีคลองเปรมประชากรเป็นเส้นแบ่งเขต
ทิศใต้ ติดต่อกับแขวงวัดโสมนัส (เขตป้อมปราบศัตรูพ่าย) และแขวงบางขุนพรหม (เขตพระนคร) มีคลองผดุงกรุงเกษมเป็นเส้นแบ่งเขต
ทิศตะวันตก ติดต่อกับแขวงวชิรพยาบาล (เขตดุสิต) มีถนนสามเสนเป็นเส้นแบ่งเขต
สถานที่สำคัญภายในแขวง

พระราชวังดุสิต
พระที่นั่งอนันตสมาคม
วัดเบญจมบพิตรดุสิตวนารามราชวรวิหาร
โรงเรียนมัธยมวัดเบญจมบพิตร
วชิราวุธวิทยาลัย
กองอำนวยการรักษาความมั่นคงภายในราชอาณาจักร
มหาวิทยาลัยราชภัฏสวนสุนันทา
มหาวิทยาลัยสวนดุสิต
โรงเรียนราชวินิต
โรงเรียนพระดาบส
วังปารุสกวัน
กองพลที่ 1 รักษาพระองค์
สำนักงานทรัพย์สินพระมหากษัตริย์
คุรุสภา
กระทรวงศึกษาธิการ
สำนักงานคณะกรรมการการศึกษาขั้นพื้นฐาน
ทำเนียบรัฐบาล
แฟรนซิส แกรี พาวเวอส์

| แฟรนซิส แกรี พาวเวอส์ |
| --- | --- |

เกิด: Francis Gary Powers 17 สิงหาคม ค.ศ. 1929(1929-08-17) เจงคินส์ รัฐเคนทักกี สหรัฐ
เสียชีวิต: 1 สิงหาคม ค.ศ. 1977(1977-08-01) (47 ปี) ลอสแอนเจลิส รัฐแคลิฟอร์เนีย สหรัฐ
สาเหตุเสียชีวิต: เฮลิคอปเตอร์ตก
สุสาน: Arlington National Cemetery
ศิษย์เก่า: Milligan College
มีชื่อเสียงจาก: อุบัติการณ์ยู-2 พ.ศ. 2503
คู่สมรส:   Barbara Gay Moore (สมรส 1956; หย่า 1963)  Claudia Edwards Downey (สมรส 1963) 
ญาติ: ลูกสองคน
รางวัล: Director's Award  Intelligence Star  Silver Star  Distinguished Flying Cross  National Defense Service Medal  Prisoner of War Medal
แฟรนซิส แกรี พาวเวอส์ (17 สิงหาคม ค.ศ. 1929-1 สิงหาคม ค.ศ. 1977) หรือเรียกอีกชื่ออย่างง่าย ๆ ว่า แกรี พาวเวอส์ เป็นนักบินชาวอเมริกันของสำนักข่าวกรองกลาง (ซีไอเอ) ที่ได้ขับเครื่องบินตรวจการณ์ ยู-2 ซึ่งถูกยิงตกในขณะที่กำลังบินภารกิจลาดตะเวนในเหนือน่านฟ้าสหภาพโซเวียต ทำให้เกิดอุบัติการณ์ยู-2 ใน ค.ศ. 1960
ต่อมาหลังจากนั้นเขาได้ทำงานเป็นนักบินขับเฮลิคอปเตอร์จากสำนักงานข่าวช่อง KNBC และเสียชีวิตในเหตุการณ์เฮลิคอปเตอร์ตก ใน ค.ศ. 1977
เดอะลาสต์ออฟอัส (ละครโทรทัศน์)

| เดอะลาสต์ออฟอัส |
| --- | --- |

ประเภท: หลังวันสิ้นโลก ดรามา ระทึกขวัญ
สร้างโดย: Craig Mazin Neil Druckmann
เค้าโครงจาก: เดอะลาสต์ออฟอัส โดย Naughty Dog
เขียนโดย: Craig Mazin Neil Druckmann
แสดงนำ: เปโดร ปัสกัล Bella Ramsey
ผู้ประพันธ์ดนตรีแก่นเรื่อง: Gustavo Santaolalla
ผู้ประพันธ์เพลง: Gustavo Santaolalla David Fleming
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 2
จำนวนตอน: 1
การผลิต
ผู้อำนวยการผลิต: Asad Qizilbash Carter Swan Evan Wells Rose Lam Carolyn Strauss Neil Druckmann Craig Mazin
ผู้อำนวยการสร้าง: Greg Spence Cecil O'Connor
สถานที่ถ่ายทำ: รัฐแอลเบอร์ตา, แคนาดา
ผู้กำกับภาพ: Ksenia Sereda Eben Bolter Nadim Carlsen Christine A. Maier
ผู้ลำดับภาพ: Timothy A. Good Emily Mendez
ความยาวตอน: 46–81 นาที
บริษัทผู้ผลิต: Sony Pictures Television PlayStation Productions Word Games The Mighty Mint Naughty Dog
ออกอากาศ
เครือข่าย: เอชบีโอ
ออกอากาศ: 15 มกราคม ค.ศ. 2023 (2023-01-15) – ปัจจุบัน
เดอะลาสต์ออฟอัส  เป็น ละครโทรทัศน์แนวดราม่าหลังวันสิ้นโลกของอเมริกา สร้างสรรค์โดย Craig Mazin และ Neil Druckmann สำหรับ เอชบีโอ สร้างจาก วิดีโอเกมในปี 2013 ที่พัฒนาโดย Naughty Dog ซีรีส์นี้ถูกวางให้อยู่ในช่วง 20 ปีต่อมา หลังจากเกิดการระบาดใหญ่ของเชื้อรา จากการกลายพันธุ์ของเชื้อราในสกุล Cordyceps ซึ่งเกิดการระบาดไปทั่วโลก ซีรีส์นี้ติดตาม Joel ( เปโดร ปัสกัล ) นักค้าของเถื่อนที่ได้รับมอบหมายให้พาวัยรุ่น Ellie ( Bella Ramsey ) ข้ามประเทศหลังหายนะของอเมริกา นักแสดงสมทบประกอบด้วย Gabriel Luna รับบทเป็น Tommy น้องชายของ Joel, Merle Dandridge รับบทเป็น Marlene ผู้นำฝ่ายต่อต้าน และ Anna Torv รับบทเป็น Tess คู่หูค้าของเถื่อนของ Joel
เดอะลาสต์ออฟอัส ซึ่งกล่าวกันว่าเป็นการผลิตรายการโทรทัศน์ที่ใหญ่ที่สุดในประวัติศาสตร์ของแคนาดา ถ่ายทำใน อัลเบอร์ตา ตั้งแต่เดือนกรกฎาคม 2564 ถึงมิถุนายน 2565 เป็นซีรีส์ HBO เรื่องแรกที่สร้างจากวิดีโอเกม และเป็นการร่วมผลิตโดย Sony Pictures Television, PlayStation Productions, Naughty Dog, the Mighty Mint และ Word Games ซีซั่นแรกประกอบด้วยเก้าตอนที่เขียนโดย Druckmann ผู้เขียนและร่วมกำกับเกมต้นฉบับ และ Mazin เพลงประกอบโดย Gustavo Santaolalla ผู้แต่งเพลงและ David Fleming ซีรีส์เริ่มออกอากาศในวันที่ 15 มกราคม 2023 มันได้รับเสียงชื่นชมจากนักวิจารณ์ที่ชื่นชมการแสดง การเขียนบท การออกแบบงานสร้าง และดนตรีประกอบ หลายคนคิดว่ามันเป็นการดัดแปลงวิดีโอเกมคนแสดงสดที่ดีที่สุด ในวันที่ 28 มกราคม หลังฉายไปเพียงแค่สองตอนและมียอดผู้ชมสูงสุดเป็นอันดับสองของสตรีมมิ่ง HBO MAX ซีรีส์ได้รับประกาศต่อฤดูกาลที่ 2